stanford-oval/wikipedia huggingface dataset:
UPnRIDE

|  נתונים כלליים |
| --- | --- |
 מייסדים:  עמית גופר
 תקופת הפעילות:  2014 (אישור הFDA התקבל ב-2019) – הווה
 ענפי תעשייה:  רפואה
  
 upnride.com
 
UPnRIDE הוא כיסא גלגלים ביוני המאפשר ניידות מלאה במצב עמידה למשותקים מהצוואר ומטה ולמוגבלי תנועה. המערכת מאוזנת באופן אוטומטי על בסיס טכנולוגיית ג'יירו ומאפשרת מעבר מישיבה לעמידה ותנועה חופשית בתנאי שטח.
המוצר קיים בדגם אחד (UPnRIDE 1.1) שקיבל את אישור הFDA בשנת 2019.
את החברה והרעיון יזם בשנת 2014 ד"ר עמית גופר שעבר תאונת דרכים קשה בשנת 1998 וכתוצאה ממנה נשאר משותק בארבע גפיו. לאחר שרופאיו אמרו לו "לעולם לא תלך שוב" החל ד"ר גופר לתכנן פתרונות יצירתיים ומאז הוא עוסק בשיפור חייהם של אנשים במצבו.
לפני הקמת UPnRIDE, בשנת 2011, יצר גופר את מערכת ReWalk שהיא השלד החיצוני המכני הראשון שפותח בארצות הברית. למערכת, ישנם מאות משתמשים ביניהם נכים יוצאי צבא ארצות הברית ונכי צה"ל.
תכונות

עמידה אנכית - המערכת מאפשרת עמידה אנכית של המשתמש שהיא צורך רפואי חיוני, מאזנת את ההשפעה של ישיבה ממושכת ומאפשרת פעילויות פונקציונליות שונות.
איזון אוטומטי - מבטיח נסיעה בטוחה באופן עצמאי בעליות, ירידות, על משטחים משופעים, בעמידה ובישיבה.
בגובה העיניים - אחת הסיבות המרכזיות לפיתוח המוצר, הוא האפשרות לספק למשתמש מבט בגובה העיניים באינטראקציות חברתיות, שיפור הכבוד, ההכלה החברתית והערכה העצמית של המשתמשים.
לקריאה נוספת

גלית חמי וסופי שולמן, להמציא כל בוקר מחדש - סיפורה של החדשנות הישראלית, ידיעות ספרים, 2018, הפרק "התאונה שגרמה למשותקים ללכת", עמ' 330–333
הערות שוליים

↑  סתיו נמר, ‏UPnRIDE: כיסא גלגלים רובוטי עם ניידות מלאה, באתר מעריב אונליין, 2 באוקטובר 2019
↑  Globes correspondent, UPnRIDE standing wheelchair receives FDA clearance, Globes, ‏NaN בundefined NaN
↑  ראדי כיוף, אני משותק והתחלתי ללכת, באתר ynet, 29 בדצמבר 2020
↑  איך אדם משותק המציא מחדש את כיסא הגלגלים כדי לעזור לאנשים ללכת שוב באתר Newsweek.
Violent Thing

Violent Thing (בעברית: דָבָר אלים) הוא שיר באנגלית שנכתב והולחן על ידי בוריסלאב מילאנוב ודן לונדברג ובוצע על ידי בן דוליץ'. ב-27 בפברואר 2020 נחשף כי השיר נבחר לייצג את גרמניה באירוויזיון 2020 ברוטרדם, הולנד במסגרת המשדר "Unser Lied Für Rotterdam" שערכה רשות השידור הגרמנית, אך ב-18 במרץ 2020 בעקבות התפשטות נגיף הקורונה, הוחלט לבטל את אירוויזיון 2020.
הערות שוליים

↑  Ben Dolic to Rotterdam for Germany with 'Violent Thing', האתר הרשמי של האירוויזיון
Trivial Pursuit

| --- | --- |

 כללי
 תאריך הוצאה:  1981 
 סוגה:  משחק לוח 
 מספר שחקנים:  6-2
 הוצאה לאור:  הסברו 
 זמן המשחק:  בסביבות 80 דקות (עשוי להשתנות ממשחק למשחק)
 מיומנות:  ידע כללי וידע בתחום התרבות הפופולרית
 www.trivialpursuit.com
 
חייל במשחק עם כל ששת הטריזים מחוברים עליו
Trivial Pursuit (בתרגום חופשי לעברית: מרדף טריוויאלי) הוא משחק לוח קנדי, המיוצר על ידי חברת הסברו בו הזכייה נקבעת על סמך יכולת השחקן לענות על שאלות בנושאי ידע כללי ושאלות בנושאי תרבות פופולרית.
כל שחקן בתורו מטיל קובייה ומתקדם לפי תוצאת הקובייה לאורך אחד המסלולים האפשריים על לוח המשחק. צבע המשבצת עליה השחקן נוחת קובעת את סוג השאלה עליה השחקן צריף לענות כאשר השאלה עצמה נבחרת מתוך ערימת כרטיסים כאשר בכל כרטיס יש שש קטגוריות המיוצגות בצבעים שונים:
"היסטוריה" (מסומן בצבע צהוב)
"גאוגרפיה" (מסומן בצבע כחול)
"אמנות וספרות" (מסומן בצבע סגול, במקור חום)
"ספורט ופנאי" (מסומן בצבע כתום)
"בידור" (מסומן בצבע ורוד)
"מדע וטבע" (מסומן בצבע ירוק)
עבור כל תשובה נכונה מקבל השחקן טריז מפלסטיק אותו ניתן לחבר לחייל של השחקן. השחקן שמנצח במשחק הוא השחקן הראשון שמצליח להשיג את כל ששת הטריזים בצבעים השונים.
המשחק נוצר במקור ב-1979. לאורך השנים יצאו למשחק עשרות מהדורות שונות. חלק מהמדורות של המשחק מיועדות לשחקנים צעירים, אחרות מכילות שאלות הממוקדות בתקופות זמן ספציפיות, או שאלות בנושאים מסוימים בתחום התרבות הפופולרית (כמו מלחמת הכוכבים, שר הטבעות, וכו').
הערות שוליים

↑  "Trivial Pursuit History". ideafinder.com. אורכב מ-המקור ב-2017-11-22. נבדק ב-2017-07-28.
| --- | --- |
בקרת זהויות :  NLI: 987007550999005171  LCCN: sh85137954
The Claypool Lennon Delirium

| --- | --- |

 מוקד פעילות:  ארצות הברית
 תקופת הפעילות:  מ-2015
 סוגה:  רוק פסיכדלי ארט רוק רוק ניסיוני רוק מתקדם
 כלי נגינה:  בס, גיטרה, תופים, סינתיסייזר
 חברת תקליטים:  ATO וPrawn Song Records
 [theclaypoollennondelirium.com]
 חברים
 לס קלייפול שון לנון
 
The Claypool Lennon Delirium היא להקת רוק פסיכדלי אמריקאית, שכרגע מורכבת מהבסיסט והזמר לס קלייפול, ידוע בעבודתו בפרימוס והגיטריסט והזמר שון לנון.
היסטוריה

הלהקה נוסדה ב-2015, כשקלייפול ידע שפרימוס הולכת לקחת הפסקה של שנה לאחר סיבוב הופעות לצד The Ghost Of a Saber Tooth Tiger ו-Dinosaur Jr. הוא שמר על קשר עם הזמר של The Ghost of a Saber Tooth Tiger, שון לנון, שלא תכנן שום פרויקט מוזיקלי לשנה הבאה.
התחילו לעלות להם רעיונות ליצירת להקת רוק פסיכדלי ורוק מתקדם. קלייפול הזמין את לנון אליו לשתות יין, להריץ כמה רעיונות ולנגן בתופים.
במשך שישה שבועות הם כתבו והקליטו עשרה שירים כששניהם מנגנים ושרים על כלים שונים, ומנסים כלים אחרים חוץ מהכלים הרגילים שלהם, בס וגיטרה. ב-2016 הם הוציאו את אלבומם הראשון, Monolith of Phobos. האלבום דורג במקום הראשון במספר קטגוריות של בילבורד, ביניהם Top Vinyl Albums, Top Alternative Albums.
בפברואר 2019, לנון וקלייפול הוציאו את אלבום האולפן השני שלהם, South Of Reality. האלבום נכתב והוקלט במשך חודשיים בסטודיו של קלייפול בקליפורניה, וקדם לו שחרורו של הרצועה בת השש דקות, "Blood And Rockets". הלהקה יצאה לסיבוב הופעות קצר לקידום התקליט בסוף 2018, עם תאריכים רצופים באביב 2019.
דיסקוגרפיה > אלבומי אולפן

Monolith of Phobos - 2016
South Of Reality - 2019
דיסקוגרפיה > מיני אלבומים

Lime and Limpid Green - 2017
דיסקוגרפיה > סינגלים

Cricket and the Genie - 2016
Blood and Rockets - 2018
חברי הלהקה

לס קלייפול - גיטרה בס, שירה
שון לנון - גיטרה חשמלית, שירה
Red Apollo

| --- | --- |
 פעילות:  פעולות סייבר התקפיות
 תחום:  אבטחת מידע
 מדינה:  הרפובליקה העממית של סין הרפובליקה העממית של סין
 תקופת הפעילות:  2006–הווה (כ־18 שנים)
 
רד אפולו (באנגלית: Red Apollo; מוכרת גם בשם הקיצור: APT10) היא קבוצת תקיפה סינית המבצעת פעולות סייבר התקפיות נגד יפן, הודו, ארצות הברית וגורמים מערביים.
פעילותם ומיקומם של חברי הקבוצה הוא בעיר הנמל הצפון-מזרחית טיינג'ין.
התקפותיה של הקבוצה מתמקדות נגד חברות מסחריות מתחום התעופה, ההנדסה והטלקום על מנת לרגל ולגנוב קניין רוחני על פי ה-FBI, פועלת תחת משרד ההגנה הסיני משנת 2006.
מלבד השם הרשמי, חברות אבטחת מידע נתנו לקבוצה שמות נוספים כגון: Stone Panda ,MenuPass (ניתן על ידי Fireeye) Potassium (ניתן על ידי Microsoft).
היסטוריה

בשנת 2009, חשפה חברת FireEye, פעילות התקפית של הקבוצה ומספר שיטות בהן היא משתמשת אך סיווגה את פעילותה כנמוכה.
בין שנת 2014 ל-2017, ביצעה הקבוצה סידרה של פעולות סייבר התקפיות נגד חברות ממשלתיות ומסחריות מתחום התרופות, האנרגיה וטלקומוניקציה מ-17 מדינות שונות, קמפיין התקיפה זכה לשם Cloud Hopper.
בשנת 2016, הדליפה הקבוצה פרטים של כ-130 אלף אנשי חיל הים האמריקאי.
בשנת 2018, תקפה הקבוצה מוסדות ממשלתיים וארגונים פרטיים בפיליפינים.
בשנת 2019, תקפה הקבוצה מספר חברות מסחריות ביפן.
בשנת 2021, תקפה הקבוצה את חברת Serum Institute of India.
ראו גם

לוחמת רשת
טרור קיברנטי
האקינג
משחקי מלחמה (אבטחת מידע)
האקטיביזם
הערות שוליים

↑  APT10 (MenuPass Group): New Tools, Global Campaign Latest Manifestation of Longstanding Threat | Mandiant, www.mandiant.com (באנגלית)
↑  Two Birds, One STONE PANDA, crowdstrike.com, ‏2018-08-30 (באנגלית)
↑  Chinese Group Is Hacking Cloud Providers to Reach Into Secure Enterprise Networks, BleepingComputer (באנגלית אמריקאית)
↑  Operation Cloud Hopper: What You Need to Know - Security News, www.trendmicro.com (באנגלית)
↑  Chinese hackers allegedly stole data of more than 100,000 US Navy personnel, MIT Technology Review (באנגלית)
↑  The Diplomat | Magazine, magazine.thediplomat.com
↑  Symantec implicates APT10 in sweeping hacking campaign against Japanese firms, CyberScoop, ‏2020-11-17 (באנגלית)
↑  "Chinese hackers target Indian vaccine makers SII, Bharat Biotech, says security firm". Reuters (באנגלית). 2021-03-01. נבדק ב-2021-11-06.
Violently Delicate

Violently Delicate הוא אלבום האולפן הראשון של להקת איטליז. הוא הוקלט במהלך 2006, אך יצא לשוק רק כשנה מאוחר יותר. רוב השירים בו נכתבו במהלך הגלגול הראשון של הלהקה, ועל כן מאיה דוניץ חתומה יחד עם בן שטרית על מרבית התמלילים. יובל סמו, הקלידן המקורי של "אטליז", התארח בנגינה בחלק מהשירים, וכך גם הסקסופוניסט אייל תלמודי, נגן כלי ההקשה עידן קופרברג והצ'לנית תום קלנר. עטיפת האלבום צוירה על ידי האמנית גבי נתן.
הלחנים באלבום נזקפים ברובם לזכות בן שטרית, אם כי על פי רוב מדובר בעבודת צוות של כל חברי הלהקה על בסיס רעיונות שלו. כך למשל, הפתיחה של "Be Invisible" נכתבה על ידי הקלידן לשעבר יובל סמו, והציטוט מ"אינתא עומרי" של אום כולתום באותו שיר נהגה על ידי אדם שפלן.
מילות השיר המסיים את האלבום, "Mountain Top", נכתבו על ידי הזמרת לי טריפון.
הלהקה הוציאה קליפים לשירים Attractive ו- Hey, שניכרת בהם השקעה גדולה, ושימוש באנימציה מתקדמת. שני הקליפים זכו בפרסים שונים בארץ ובעולם.
רשימת שירים

| מספר | שם השיר | תזמון |
| --- | --- | --- |
| 1. | Bolsheviks | 5:09 |
| 2. | Violently Delicate | 3:54 |
| 3. | Attractive | 3:40 |
| 4. | Hey | 3:08 |
| 5. | Sunshine | 5:25 |
| 6. | Say Where | 3:29 |
| 7. | Big Fish | 3:43 |
| 8. | I Don't Care | 5:07 |
| 9. | Mix Me | 4:07 |
| 10. | Be Invisible | 4:42 |
| 11. | Whore | 4:09 |
| 12. | Mountain Top | 4:16 |
מבצעים

לי טריפון - קולות
גיא בן-שטרית - גיטרה, קולות
עמית ארז - גיטרה, קולות
אור בהיר - גיטרה
אדם שפלן - באס, קולות
עומרי הנגבי - תופים, כלי הקשה
URL

תמונה המדגימה את מיקום כתובת הדף.
URL (ראשי תיבות באנגלית: Uniform Resource Locator; בעברית: מַעַן מַשְׁאַבִּים אָחִיד), הוא רצף של תווים במבנה אחיד המשמש לייצוג המיקום של דפי אינטרנט וקבצים ברשת האינטרנט. באופן עממי ה־URL מכונה כתובת האתר, כתובת רשת או כתובת הדף. למעשה, URL הוא מקרה פרטי של URI, שהוא המונח הנכון, הכולל את כל הכתובות בהן נעשה שימוש, אך בשל סיבות היסטוריות, המונח URL נמצא בשימוש נרחב.
מבנה כתובת URL

כתובת URL בנויה באופן כללי בצורה:
scheme://authority/path?query
כאשר:
scheme – מציינת את אופן השימוש בכתובת: הפרוטוקול בו יעשה שימוש (למשל HTTP או HTTPS) ובכפוף אליו גם אילו פרמטרים נוספים יש להעביר.
authority – ה"רשות" אליה שייך המשאב, כלומר כתובת ה־IP של השרת עליו הוא נמצא, או כתובת מילולית שתתורגם לכתובת כזו על ידי מנגנון ה־Domain Name System, בנוסף ניתן להוסיף נקודתיים ואת פתחת (port) ה־TCP בשרת.
path – ה"נתיב" בו נמצא המשאב במערכת הקבצים של השרת – אם ישנן תיקיות משנה ועד שם העמוד. אם הנתיב ריק, סימן ששם העמוד הוא גנרי כגון index.html, default.asp וכו'.
query – שאילתה (בשיטת GET; בשיטת POST הנתונים לא עוברים ב־URL) שנועדה להעביר לאותו המשאב פרמטרים נוספים בצורת parameter=value, להפרדה בין מספר פרמטרים משמש הסימן "&".
מבנה כתובת URL > מבנה כתובת HTTP

רוב כתובות ה־URL בהן נעשה שימוש באינטרנט מיועדות לשימוש על ידי פרוטוקול HTTP ובנויות בצורה –
schema://[username[:password]@]server[:port]/path[?query][#anchor]
כאשר החלקים שבסוגריים מרובעים הם אופציונליים.

לדוגמה –
https://he.wikipedia.org/wiki/URL
זהו ה-URL של ערך זה, ה-schema היא https, ה-server הוא שרת ויקיפדיה העברית – he.wikipedia.org, וה-path הוא הנתיב של מסמך זה בשרת – wiki/URL
http://anonymous@he.wikipedia.org:443/wiki/URL
זוהי למעשה הכתובת לאותו משאב (דף), בתוספת הזדהות כ־anonymous, וציון פתחת (port) ברירת המחדל – 443.
http://he.wikipedia.org/w/index.php?title=URL&action=submit
זהו ה־URL של דף העריכה של ערך זה, ה־path השתנה ל־w/index.php שהוא הדף המאפשר עריכה של עמודים בוויקיפדיה, וכמו כן נוספה שאילתה – query בת שני פרמטרים, כותרת הערך אותו יש לערוך – title=URL, וכן הפעולה אותה יש לבצע – action=submit.
URI

שימוש דומה לזה של URL קיים במבנה של URI,‏ Uniform Resource Identifier. במקרה זה, מדובר בביטוי המזהה נתיב למקור מידע (Resource) באופן חד חד ערכי. ה-URI מהווה בפועל הרחבה של URL, כך שניתן לזהות כל מקור מידע בעזרתו ולא רק דפי אינטרנט.
ראו גם

נתיב (מחשוב)
קישור
קישור שבור
Strange Attraction

| --- | --- |

 סינגל בביצוע הקיור
 מתוך האלבום Wild Mood Swings
 יצא לאור:  8 באוקטובר 1996
 תאריך הקלטה:  1995
 סוגה:  פופ רוק 
 אורך:  4:20
 חברת תקליטים:  אלקטרה
 כתיבה:  רוברט סמית' 
 לחן:  Perry Bamonte 
 הפקה:  רוברט סמית' 
 
"Strange Attraction" הוא סינגל שיצא על ידי הלהקה הבריטית הקיור ב-1996 דרך אלקטרה רקורדס. תחילה, השיר יצא באלבומם "Wild Mood Swings", ויצא כסינגל בארצות הברית ואוסטרליה.
היסטוריה

שום וידאו קליפ לשיר לא צולם כדי לקדם את הסינגל, ככל הנראה משום שרוברט סמית' חש שהסרטון האחרון לסינגל שיצא בלעדית בארצות הברית, "Fascination Street", לא היה מה שהלהקה כיוונה אליו. משום כך "Strange Attraction" נשאר הסינגל היחיד של The Cure (בלי להחשיב את המיקס המקורי של "Boys Don't Cry") ללא קליפ.
רשימת השמעה

"Strange Attraction [Adrian Sherwood Album Mix]"
"The 13th [Feels Good Mix]"
"This is a Lie [Ambient Mix]"
"Gone! [Critter Mix]"
"Strange Attraction [Strange Mix]"
משתתפים

רוברט סמית' - שירה, גיטרה
סיימון גאלופ - גיטרה בס
פרי באמונט - קלידים
רוג'ר אודונל - קלידים
ג'ייסון קופר - תופים
מיקומי שיא

|   ‏‏‏  מצעדים (1996)> מדינה |   ‏‏‏  מצעדים (1996)> מצעד |   ‏‏‏  מצעדים (1996)> מיקום שיא |   ‏‏‏  מצעדים (1996)>  |
| --- | --- | --- | --- |
|  אוסטרליה | מצעד הסינגלים האוסטרלי | 145 |  |
הערות שוליים

↑  The Cure - Strange Attraction (באנגלית), נבדק ב-2022-05-03
| --- | --- |
בקרת זהויות :  MusicBrainz release group: 85d30613-326c-306b-8288-b40b784ec661
Virgin Killer

| --- | --- |

 אלבום אולפן מאת סקורפיונז
 יצא לאור:  1976
 סוגה:  הבי מטאל, הארד רוק
 שפה:  אנגלית 
 אורך:  34:45
 חברת תקליטים:  RCA רקורדס
 הפקה:  דיטר דירקס
 
אפקט הזכוכית הסדוקה הוא חלק מהתמונה
class=notpageimage|הצגה
Virgin Killer הוא אלבום הסטודיו הרביעי שיצרה להקת הרוק הכבד הגרמנית הסקורפיונז. האלבום הושק בשנת 1976, והיה לאלבומם הראשון שמשך תשומת-לב מחוץ לתחומי אירופה. עטיפת האלבום המקורית, המציגה ילדה בטרום גיל ההתבגרות במערומיה, היוותה סלע מחלוקת בארצות הברית וביתר רחבי העולם; אי לכך, האלבום נמכר גם בעטיפות אחרות. העטיפה מתייחסת לזמן כרוצח התמימות.
בדומה ליתר אלבומי הסקורפיונז בהם לקח חלק הגיטריסט הראשון של הלהקה אולי ג'ון רות': הוא "כשל למשוך תשומת לב מיוחדת בארצות הברית" אך היה "פופולרי למדי ביפן" בה העפיל למקום ה-32 במצעדי הפזמונים.
האלבום היה צעד נוסף בדרכה של הלהקה ממוזיקה פסיכדלית אל הרוק הכבד. המבקר וינסנט ג'פריז מ-Allmusic העריך בדיעבד כי האלבום היה "הראשון מארבע השקות סטודיו שעיצבו את הסקורפיונז ואת הצליל המטאלי שלהם שהיה לימים בעל השפעה רבה." ג'פריז מוסיף ומצביע על הסינגל שעל שמו קרוי האלבום ועל "Pictured Life" ככאלה הנמנים עם "הסינגלים הבולטים ביותר של הסקורפיונז בכל הזמנים."
מספר שירים מהאלבום זכו לגרסאות כיסוי, ביניהם השיר "Yellow Raven" שזכה בשנת 2009 לגרסת כיסוי על ידי להקת המטאל המתקדם השוודית Pain of Salvation.
חברי ההרכב באלבום

קלאוס מיינה – שירה
אולי ג'ון רות' - גיטרה, שירה, קולות רקע
רודולף שנקר - גיטרה חשמלית, קולות רקע
פרנסיס בוכהולץ - גיטרה בס, קולות רקע
רודי לנרס - תופים, כלי הקשה
אחים קירשנינג - סינתיסייזר, קלידים
שירים

צד אחד:
"Pictured Life" (Meine, Roth, Schenker) – 3:21
"Catch Your Train" (Meine, Schenker) – 3:32
"In Your Park" (Meine, Schenker) – 3:39
"Backstage Queen" (Meine, Schenker) – 3:10
"Virgin Killer" (Roth) – 3:41
צד שני:
"Hell Cat" (Roth) – 2:54
"Crying Days" (Meine, Schenker) – 4:36
"Polar Nights" (Roth) – 5:04
"Yellow Raven" (Roth) – 4:58
Troller T4

Troller T4 של הדור הקודם
הפקת Troller T4
Troller T4 הוא רכב בעל הנעה 4x4 מתוצרת Troller Veículos Especiais S/A מברזיל. ניתן להשיג את המכונית רק כמכונית דו-דלתית עם מרכב פיברגלס ושלדת פלדה, עם עיצוב בהשראת הג'יפ. יש לו 4WD סטנדרטי, תיבת הילוכים ידנית בעלת 5 הילוכים וסרנים מתוצרת סרני דנה (אנ'). המנוע הוא מנוע טורבו דיזל בעל קיבולת של 3.0 ליטר שנבנה על ידי MWM והוצג בשנת 2004.
חברת פורד מוטור רכשה את טרולר בשנת 2007. בשנת 2014 הטרולר T4 זכה לעיצוב מחודש גדול, ונבנה כעת על גרסה מקוצרת של פלטפורמת T6 של פורד עבור ריינג'ר העולמית. הגרסה הנוכחית נראית יותר כמו הצורה המודרנית של ג'יפ רנגלר והדגם המוקדם פורד ברונקו.
תיאור

זהו רכב דו-דלתי ובעל שתי גרסאות: פיברגלס קשיח או קנבס, כאשר שניהם נשלפים. הוא מונע על ידי המנועים הבאים:
MWM 2.8 טורבו דיזל (2001 – 2005): 132 כ"ס ברוטו (115 כ"ס נטו), מהירות מרבית של 160 קמ"ש.
NGD 3.0 טורבו דיזל אלקטרוני (2005 – 2014): 163 כ"ס, מהירות מרבית של 180 קמ"ש.
Duratorq 3.2 טורבו דיזל (2014 – הווה): 200 סמ"ק ו-47.9 קג"כ, מהירות מרבית של 180 קמ"ש.
בטרולר יש דיפרנציאל דנה 44, תיבת הילוכים איטון (משנת 2001) ומארז העברה של בורג וורנר 1352.
זה היה רכב השטח הנמכר ביותר בברזיל באמצע דצמבר 2008, אז נמכרו בו 1,104 יחידות. באפריל 2010 הודיעה טרולר כי המכירות המצטברות של T4 הגיעו ל-10,000 יחידות.
הערות שוליים

↑   Troller 2004 com Várias Novidades – Jipemania (September 1, 2003) (אורכב 15.12.2006 בארכיון Wayback Machine)
↑   Troller recebe novo motor 3,0 de 163 cavalos – Portal Alipini (אורכב 28.09.2007 בארכיון Wayback Machine) (August 29, 2005)
↑  "The Bronco Trolls On! Ford's Muscular Troller T4 for Brazil Is Pretty Bitchin'".
↑  Revista Auto Esporte (2010). "Troller comemora 10 mil unidades fabricadas" (בפורטוגזית). אורכב מ-המקור ב-2010-07-11. נבדק ב-2010-08-16.
Red Eye (שיר של ג'סטין ביבר)

Red Eye (בעברית: עין אדומה) הוא שיר שהוקלט על ידי הזמר־יוצר הקנדי ג'סטין ביבר בהשתתפות המוזיקאי הבריטי TroyBoi (אנ'). השיר נכתב על ידי ג'סטין ביבר, TroyBoi, דומיניק ג׳ורדן, ג׳ימי יאנוס, Poo Bear (אנ') וסשה סירוטה (אנ'), הופק בידי ג'וש גודווין ויצא לאור ב-8 באוקטובר 2021 כחלק מהמהדורה המורחבת של אלבום האולפן השישי שלו, Justice.
רקע

ב-5 באוקטובר 2021, כשבעה חודשים לאחר צאת אלבום האולפן השישי שלו, Justice, חשף הזמר־יוצר הקנדי ג'סטין ביבר כי קיימים עוד שלושה שירים שעתידים לצאת כחלק מהאלבום.
ב-8 באוקטובר יצאו לאור שלושת השירים, "Hailey", "Angels Speak" ו-"Red Eye". ובעוד שהראשונים הופיעו במהדורה היפנית של Justice, ‏"Red Eye" הופץ כרצועת בונוס בחנות האינטרנט האירופית.
השיר נכתב על ידי ג'סטין ביבר, TroyBoi, דומיניק ג׳ורדן, ג׳ימי יאנוס, Poo Bear (אנ') וסשה סירוטה (אנ'), והופק בידי ג'וש גודווין.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אירלנד | מצעד הסינגלים האירי | 78 |  |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 16 |  |
|  הממלכה המאוחדת | מצעד הסינגלים הבריטי | 88 |  |
|  ניו זילנד | המצעד הניו זילנדי הרשמי | 3 |  |
|  קנדה | קנדה הוט 100 | 40 |  |
|  שוודיה | סוורייטופליסטן | 8 |  |
Symphony: Live in Vienna

Symphony: Live in Vienna (בעברית: סימפוניה: הופעה חיה בווינה) הוא אלבום ההופעה הרביעי של הזמרת-יוצרת האנגלייה שרה ברייטמן. אלבום ההופעה יצא לאור ב-10 במרץ 2009 בהוצאת חברת התקליטים מנהטן רקורדס. כמו כן, הופץ ברחבי אסיה ואירופה במרץ 2009. הוא הופק על ידי פרנק פיטרסון.
חלק מהשירים אותם ביצעה ברייטמן באותה ההופעה לקוחים מאלבומה, Symphony.
רשימת רצועות

| Symphony: Live in Vienna> מס' | Symphony: Live in Vienna> שם | Symphony: Live in Vienna> משך | Symphony: Live in Vienna>  | Symphony: Live in Vienna>  | Symphony: Live in Vienna>  | Symphony: Live in Vienna>  | Symphony: Live in Vienna>  | Symphony: Live in Vienna>  | Symphony: Live in Vienna>  |
| --- | --- | --- | --- | --- | --- | --- | --- | --- | --- |
| 1. | Pie Jesu  | 3:56 |  |  |  |  |  |  |  |
| 2. | Fleurs du Mal  | 4:46 |  |  |  |  |  |  |  |
| 3. | Symphony  | 5:00 |  |  |  |  |  |  |  |
| 4. | Sanvean  | 4:03 |  |  |  |  |  |  |  |
| 5. | Canto della Terra (ביחד עם אלסנדרו סאפינה)   | 4:21 |  |  |  |  |  |  |  |
| 6. | Sarai Qui (ביחד עם אלסנדרו סאפינה)   | 4:10 |  |  |  |  |  |  |  |
| 7. | Attesa  | 4:41 |  |  |  |  |  |  |  |
| 8. | I Will Be with You (Where the Lost Ones Go) (ביחד עם כריס תומפסון)   | 4:49 |  |  |  |  |  |  |  |
| 9. | Storia d'amore  | 4:20 |  |  |  |  |  |  |  |
| 10. | Pasión  | 5:33 |  |  |  |  |  |  |  |
| 11. | Running  | 6:20 |  |  |  |  |  |  |  |
| 12. | Let It Rain  | 4:36 |  |  |  |  |  |  |  |
| 13. | The Phantom of the Opera (ביחד עם כריס תומפסון)   | 4:36 |  |  |  |  |  |  |  |
| 14. | Time to Say Goodbye  | 4:35 |  |  |  |  |  |  |  |
| 15. | Ave Maria  | 3:34 |  |  |  |  |  |  |  |
| 16. | Vide Cor Meum (רצועת בונוס הזמינה בגרסת התקליטור / DVD בלבד)   | 4:26 |  |  |  |  |  |  |  |
| משך כולל: | משך כולל: | 73:54 |  |  |  |  |  |  |  |
מיקומי שיא

|   ‏‏‏  מצעדים ודירוגים (2009)> מדינה |   ‏‏‏  מצעדים ודירוגים (2009)> מצעד |   ‏‏‏  מצעדים ודירוגים (2009)> מיקום שיא |
| --- | --- | --- |
|  ארצות הברית | בילבורד 200 | 191 |
|  ארצות הברית | מצעד אלבומי הקרוסאובר הקלאסיים | 3 |
|  ארצות הברית | מצעד האלבומים הקלאסיים | 4 |
|  ארצות הברית | מצעד האלבומים המסחריים | 191 |
|  יוון | IFPI Greece | 19 |
|  יפן | אוריקון | 60 |
|  מקסיקו | טופ 100 – מקסיקו | 10 |
נתוני מכירות

| מקום | תארים | מכירות |
| --- | --- | --- |
| יפן (RIAJ) | — | 12,000 |
| מקסיקו (AMPROFON) | זהב | 40,000 |
אלבום וידאו

Symphony: Live in Vienna (בעברית: סימפוניה: הופעה חיה בווינה) הוא אלבום הווידאו התשיעי של הזמרת-יוצרת האנגלייה שרה ברייטמן. אלבום הווידאו יצא לאור ב-5 במרץ 2009, על ידי חברת התקליטים שמחה LLC. אלבום הווידאו הופק על ידי פרנק פיטרסון, בדומה לאלבום ההופעה.
בברזיל יצא אלבום הווידאו בשנת 2015, במהדורה מוגבלת, עם עטיפה מיוחדת שיצאה במדינה בלבד.
רקע והצלחה

אלבום הווידאו הופק על ידי פרנק פיטרסון, אשר הפיק לברייטמן את מיטב אלבומיה במהלך הקריירה שלה. בנוסף לאלבום הווידאו, הוציאה ברייטמן גם את אלבום ההופעה הרביעי שלה Symphony: Live in Vienna, בפורמט של תקליטור. אלבום הווידאו יצא לאור ברחבי העולם על ידי חברת התקליטים שמחה LLC.
איגוד תעשיית ההקלטות המקסיקני (AMPROFON) העניק לאלבום הווידאו את תואר אלבום הזהב על מכירות של 10,000 עותקים במדינה.
רשימת רצועות

| Symphony: Live in Vienna> מס' | Symphony: Live in Vienna> שם | Symphony: Live in Vienna> משך | Symphony: Live in Vienna>  | Symphony: Live in Vienna>  | Symphony: Live in Vienna>  | Symphony: Live in Vienna>  | Symphony: Live in Vienna>  | Symphony: Live in Vienna>  | Symphony: Live in Vienna>  |
| --- | --- | --- | --- | --- | --- | --- | --- | --- | --- |
| 1. | Pie Jesu  | 3:59 |  |  |  |  |  |  |  |
| 2. | Fleurs du Mal  | 5:00 |  |  |  |  |  |  |  |
| 3. | Symphony  | 5:15 |  |  |  |  |  |  |  |
| 4. | Sanvean  | 4:24 |  |  |  |  |  |  |  |
| 5. | Canto della Terra (ביחד עם אלסנדרו סאפינה)   | 5:16 |  |  |  |  |  |  |  |
| 6. | Sarai Qui (ביחד עם אלסנדרו סאפינה)   | 4:15 |  |  |  |  |  |  |  |
| 7. | Attesa  | 5:10 |  |  |  |  |  |  |  |
| 8. | I Will Be with You (Where the Lost Ones Go) (ביחד עם כריס תומפסון)   | 5:23 |  |  |  |  |  |  |  |
| 9. | Storia d'amore  | 4:27 |  |  |  |  |  |  |  |
| 10. | Pasión  | 6:33 |  |  |  |  |  |  |  |
| 11. | Running  | 6:37 |  |  |  |  |  |  |  |
| 12. | Let It Rain  | 4:50 |  |  |  |  |  |  |  |
| 13. | The Phantom of the Opera (ביחד עם כריס תומפסון)   | 4:50 |  |  |  |  |  |  |  |
| 14. | Time to Say Goodbye  | 4:47 |  |  |  |  |  |  |  |
| 15. | Ave Maria  | 5:16 |  |  |  |  |  |  |  |
| משך כולל: | משך כולל: | 76:03 |  |  |  |  |  |  |  |
נתוני מכירות

| מקום | תארים | מכירות |
| --- | --- | --- |
| מקסיקו (AMPROFON) | זהב | 10,000 |
Virtual Network Computing

KDE נשלט על ידי מחשב מרוחק בעזרת VNC
Virtual Network Computing (בראשי תיבות VNC) הוא פרוטוקול תקשורת המאפשר שליטה מרחוק על מערכת מחשב. הוא משדר את הלחיצות על המקלדת וההקלקות על העכבר ממחשב אחד לאחר, ומציג את המסך של המחשב המרוחק, כל זאת דרך רשת תקשורת, כגון האינטרנט.
VNC אינו תלוי בפלטפורמה מסוימת: לקוח VNC בכל מערכת הפעלה יכול להתחבר לשרת VNC בכל מערכת הפעלה אחרת. ישנם לקוחות ושרתים עבור כמעט כל מערכות ההפעלה ואף עבור שפת התכנות Java. מספר לקוחות יכולים להתחבר לאותו שרת VNC בו זמנית. שימושים נפוצים עבור טכנולוגיה זו כוללים תמיכה טכנית מרחוק וגישה לקבצים מהמחשבים שבמקום העבודה דרך המחשב הביתי.
VNC פותח במקור על ידי חברת AT&T. קוד המקור המקורי של VNC הוא קוד פתוח ברישיון GPL, כמו גם רבות מתוכנות ה-VNC הקיימות כיום.
היסטוריה

VNC נוצר במעבדת המחקר של אוליבטי ואורקל, בבעלותן של שתי החברות. ב-1999, AT&T קיבלה לידיה את המעבדה וב-2002 סגרה את מחלקת המחקר בה.
מקור השם נובע ממחשב רשת ATM מסוג לקוח דל (Thin client) שנקרא "Videotile", והיה בעצם מסך LCD עם אמצעי קלט של עט וחיבור ATM מהיר אל הרשת. VNC היה בעצם גרסת תוכנה בלבד של המחשב הנ"ל.